JAVNI POZIV

za izvedbo ukrepov za ohranjanje biotske raznovrstnosti z namenom prilagajanja na podnebne spremembe

 z obnovitveno rezjo na posamič rastočih drevesih lipovca, domačega kostanja in hruške v letu 2023, financirano s sredstvi Sklada za podnebne spremembe

v Krajinskem parku Goričko

Številka: 430-0028/2023

Grad, 18. 9. 2023

Javni zavod Krajinski park Goričko, Grad 191, 9264 Grad (v nadaljevanju JZ KPG) na podlagi javnega poziva s sredstvi o financiranju ukrepov za ohranjanje biotske raznovrstnosti z namenom prilagajanja na podnebne spremembe zagotovljenimi iz Sklada za podnebne spremembe, vabi zainteresirane osebe, da se prijavijo z izpolnjenim prijavnim obrazcem v skladu s predmetom javnega poziva.

1. PREDMET JAVNEGA POZIVA

Predmet javnega poziva je izbor posamično rastočih dreves lipovca (*Tilia cordata*) z belo omelo (*Viscum album*), posamično rastočih dreves domačega kostanja (*Castanea sativa*) s suhimi vejami ter posamično rastočih dreves hrušk (*Pyrus sp.*) tradicionalnih sort s suhimi vejami. Za izvedbo ukrepa, ki vključuje odstranitev grmičkov bele omele na lipovcih in obnovitveno rez domačih kostanjev ter hrušk, so upravičeni lipovci, na katerih raste pet (5) ali več grmičkov bele omele, domači kostanji premera vsaj 100 cm in hruške premera vsaj 50 cm, oboje merjeno v prsni višini (1,3 m) odraslega človeka na zgornji strani pobočja. Upravičeno območje javnega poziva je zavarovano območje narave Krajinski park Goričko.

Za lastnike ustreznih dreves brezplačna storitev vključuje strokovno odstranitev bele omele na lipovcih in odstranitev posamičnih suhih vej na lipovcih, domačih kostanjih in hruškah tradicionalnih sort na sejancih (v nadaljevanju storitev). Po odstranitvi bele omele bo izvajalec del vse grmičke bele omele in suhe veje lipovcev zložil na en ali dva kupa ob drevesu. V primeru domačih kostanjev in hrušk storitev obsega samo odstranjevanje suhih vej in ne tudi zlaganja vej na kupe. Storitev ne obsega odstranitve odstranjenega materiala iz zemljišča, kjer raste drevo lipovca, domačega kostanja ali hruške, za kar mora poskrbeti lastnik drevesa.

JZ KPG bo naročil storitev za skupaj od 15 do 20 ustreznih dreves in pred izvedbo ukrepa sklenil z vsakim lastnikom pogodbo o varstvu po Zakonu o ohranjanju narave. Prednost pri sklenitvi pogodbe o varstvu in izvedbi storitve bodo imeli lastniki dreves, ki ustrezajo razpisnim pogojem in bodo prej poslali prijavni obrazec ali ga osebno oddali na sedežu JZ KPG.

JZ KPG se zavezuje, da bo po sklenitvi pogodbe o varstvu z vsakim lastnikom zemljišča, na katerem raste drevo upravičeno do storitve, storitev izvedel do 30. 11. 2023.

1. NAMEN JAVNEGA POZIVA

Namen izvedbe ukrepa odstranitve bele omele z lipovcev in obnovitvene rezi domačih kostanjev ter hrušk je podaljšati življenjsko dobo dreves in na ta način izboljšati stanje ohranjenosti biotske raznovrstnosti za vrste v zavarovanem območju narave in kulturne krajine. Posamična drevesa lipovca in domačega kostanja ter hruške predstavljajo lovska in pevska mesta velikemu skoviku, občasno pa tudi gnezdilni habitat ter so pomembna krajinska prvina.

1. UPRAVIČENCI DO STORITVE IN OBMOČJA STORITVE
2. So lastniki ali solastniki zemljišča, na katerem raste drevo lipovca s petimi (5) ali več vidnimi grmički bele omele ali domačega kostanja oziroma hruške ustrezne debeline, na območju Krajinskega parka Goričko. V primeru, da je upravičenec solastnik zemljišča, na katerem želi storitev, mora vlogi priložiti podpise vseh ostalih solastnikov, da se z namero o odstranitvi bele omele strinjajo.
3. So pravočasno po priporočeni pošti ali e-pošti poslali izpolnjen in podpisan prijavni obrazec, ki se nahaja v prilogi javnega poziva ali so izpolnjen prijavni obrazec osebno oddali na sedežu JZ KPG. V primeru osebne oddaje se zabeleži čas oddaje.
4. NEUPRAVIČENI DO STORITVE
5. So osebe, ki so izpolnile in pravočasno poslale prijavni obrazec z zemljiščem, na katerem raste posamično drevo lipovca brez bele omele ali je na drevesu manj kot pet vidnih grmičkov bele omele.
6. So osebe, ki so izpolnile in pravočasno poslale prijavni obrazec z zemljiščem, na katerem raste posamično drevo domačega kostanja, ki v prsni višini meri manj kot 100 cm ali hruške, ki v prsni višini meri manj kot 50 cm
7. So osebe, ki so izpolnile in pravočasno poslale prijavni obrazec z zemljiščem in so za storitev, ki je predmet tega poziva, med 1. 1. 2010 in do objave tega poziva že prejela sredstva za isti namen iz nacionalnih ali EU skladov.
8. Osebe zaposlene v JZ KPG.
9. OBVEZNOSTI IN POGOJI ZA STORITEV
10. Upravičenec se strinja z odstranitvijo vseh grmičkov bele omele in posamičnih suhih vej na drevesu lipovca in/ali domačega kostanja in/ali hruške ene izmed tradicionalnih sort, ter se zaveda možnosti posledic obrezovanja drevesa. V primeru poškodb na objektih, ki bi nastali zaradi padanja odstranjenih vej iz dreves, JZ KPG in njegov zunanji izvajalec na prevzemata odgovornosti.
11. Upravičenec lahko s prijavo na poziv vključi največ dve (2) drevesi, ki izpolnjujeta razpisne pogoje.
12. JZ KPG in upravičenec skupaj določita drevo, ki izpolnjuje razpisne pogoje in je lahko predmet tega poziva.
13. Upravičenec se strinja, da bo odstranjeno belo omelo in veje iz lipovca, domačega kostanja ali hruške sam odstranil izpod drevesa v roku 2 mesecev.
14. JZ KPG in upravičenec bosta pred začetkom storitve sklenila pogodbo o varstvu, ki bo veljala do 30. 11. 2033. V pogodbi se bodo določili podrobnejši pogoji varstva/rabe vključenega drevesa v storitev.
15. V storitev vključeno drevo bo moral upravičenec pustiti rasti še vsaj 10 let po zaključku obrezovanja, torej do 30. 11. 2033. Razen, če bo drevo predstavljajo objektivno nevarnost za ljudi ali poškodbe objektov ob drevesu.
16. V primeru predčasnega odstopa od pogodbe, brez objektivno navedenega razloga lastnika zemljišča z ustreznim drevesom, mora lastnik zemljišča z drevesom JZ KPG povrniti stroške izvedbe storitve.
17. ROKI, NAČINI PRIJAVE IN PREDNOSTNA IZBIRA UPRAVIČENCEV

Prijavni obrazec za obrezovanje in odstranitev bele omele na drevesih lipovca ter obnovitvene rezi domačih kostanjev in hrušk je objavljen na strani 5 in 6 tega javnega poziva. Rok za prijavo je 2. oktober 2023. Upravičenci do storitve morajo po pošti, najkasneje do ponedeljka, 2. oktobra 2023 do 15.00 ure, poslati ali oddati izpolnjen prijavni obrazec na naslov Javni zavod Krajinski Park Goričko, Grad 191, 9264 Grad, s pripisom »Prijava za obrezovanje dreves«. Prijavni obrazec lahko tudi osebno oddajo na sedežu JZ KPG ali sken prijavnega obrazca pošljejo na e-naslov: gregor.domanjko@goricko.info.

Po izteku javnega poziva bodo zaposleni v JZ KPG pripravili seznam vseh prijavljenih upravičencev in z njimi preverili stanje dreves za obrezovanje, ki so jih upravičenci predlagali za izvedbo storitve.

Prednost pri izboru in ogledu lipovcev z belo omelo ter domačih kostanjev in hrušk bodo imeli upravičenci, ki so prej oddali izpolnjen prijavni obrazec po pošti ali ga osebno oddali na sedežu JZ KPG. V primeru nepravilno izpolnjenih obrazcev, bo JZ KPG pozval upravičenca, da v roku petih dni dopolni obrazec in ga ponovno pošlje na sedež JZ KPG ali ga osebno odda v sprejemni pisarni JZ KPG.

V kolikor prijavitelj na javni razpis ne bo oddal priporočene pošiljke z razvidnim časom oddaje pošiljke, se bo pri določitvi vrstnega reda prijav upoštevalo, kot da je bila pošiljka oddana ob 23.59 na datum poštnega žiga. Prijave oddane po preteku roka za oddajo prijav ne bodo upoštevane.

**Zbiranje prijavnih obrazcev za odstranjevanje bele omele iz lipovcev in obnovitveno rez domačih kostanjev ter hrušk traja do oddaje pravilno izpolnjenih prijavnih obrazcev za vsaj 15 dreves, ki ustrezajo razpisnim pogojem.** V kolikor do konca roka poziva ne bodo poslane prijave za vsaj 15 ustreznih dreves lipovca, domačega kostanja ali hruške, bo JZ KPG ponovil javni poziv.

Z izbranimi upravičenci bo podpisana pogodba o varstvu, v kateri bodo določena razmerja, obveznosti in odgovornosti do obrezanih dreves med naročnikom (JZ KPG) in lastnikom drevesa oz. zemljišča (upravičencem).

1. INFORMACIJE

Vse dodatne informacije so zainteresiranim osebam na voljo na sedežu JZ KPG oziroma po telefonu na 02 55 18 871 ali preko elektronske pošte na gregor.domanjko@goricko.info (Gregor Domanjko).

* Priloga: Prijavni obrazec

Objava:

* Spletna stran Javnega zavoda Krajinski park Goričko: [www.park-goricko.org](http://www.park-goricko.org) (zavihek Javni razpisi 2023)

**PRILOGA Prijavni obrazec**

| **PODATKI O LASTNIKU ALI SOLASTNIKU ZEMLJIŠČA\*,****z drevesi lipovca namenjenih za obrezovanje in odstranitev bele omele ter za****obnovitveno rez domačih kostanjev in hrušk v letu 2023**(pišite čitljivo, z velikimi tiskanimi črkami) |
| --- |
| Ime in priimek  |  |
| Naslov stalnega prebivališča |  |
| EMŠO |  |
| Informacije o zemljišču -katastrska občina (k.o.) in parcelna številka zemljišča |  | Ime k.o. | Št. parcele |
| Zemljišče št. 1 |  |  |
| Zemljišče št. 2 |  |  |
| Ime in priimek kontaktne osebe (obvezno) |  |
| Telefonska številka (obvezno) | Podpis\*\*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| E-mail (neobvezno) |  |

\*V primeru večjega števila zemljišč ali parcel po potrebi izpolnite večje število prijavnih obrazcev.

| PODATKI O DRUGIH SOLASTNIKIH ZEMLJIŠČA\*\*\*  |
| --- |
| Ime in priimek  |  |
| Naslov  |  |
| EMŠO |  |
| Telefonska številka |  |
| Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Podpis\*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \* s podpisom potrjujem, da se strinjam s prijavo zgoraj navedenega solastnika tega javnega poziva in da JZ KPG pridobi in shranjuje moje osebne podatke za namene poročanja Ministrstvu za naravne vire in prostor. JZ KPG se zavezuje, da pridobljenih osebnih podatkov ne bo nikjer javno objavljal. |

| PODATKI O DRUGIH SOLASTNIKIH ZEMLJIŠČA\*\*\* |
| --- |
| Ime in priimek  |  |
| Naslov  |  |
| EMŠO |  |
| Telefonska številka |  |
| Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Podpis\*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \* s podpisom potrjujem, da se strinjam s prijavo zgoraj navedenega solastnika tega javnega poziva in da JZ KPG pridobi in shranjuje moje osebne podatke za namene poročanja Ministrstvu za naraven vire in prostor. JZ KPG se zavezuje, da pridobljenih osebnih podatkov ne bo nikjer javno objavljal. |

\*\*\* V primeru večjega števila solastnikov po potrebi izpolnite večje število prijavnih obrazcev.